**ALI ZNAM NAVEZOVATI ODNOSE Z DRUGIMI LJUDMI?**

**Pozdravljanje**

**1. naloga**

**S katerimi pozdravi so se v navedenih okoliščinah pozdravile določene osebe?**

* Zjutraj je v dvigalu bloka deklica Maja srečala starejšo gospo.
* Pred šolo je Miha dohitel svojega sošolca Žana.
* V večernih urah sta se na parkirišču pred podjetjem srečala računalnikar in njegov nadrejeni.
* V dopoldanskih urah sta se v trgovini srečala sestra in brat.
* Metka odhaja iz zobne ambulante.
* Gospod srednjih let pride ob 20. uri na gledališko predstavo.
* Učenka po 4. uri (ob 11. uri) prinese seminarsko nalogo k učitelju fizike.
* Leja odhaja z obiska pri svoji babici.

**2. naloga**

**Kateri pozdravi manjkajo na začetku?**

* \_\_\_\_\_\_\_\_\_\_\_, gospa Mateja, kam pa greste tako zgodaj?
* \_\_\_\_\_\_\_\_\_\_\_, Sara, ali prideš zvečer na trening?
* \_\_\_\_\_\_\_\_\_\_\_, šef, ali računalnik, ki sem ga dopoldan popravil, dela?
* \_\_\_\_\_\_\_\_\_\_\_, še se bom vrnil v vašo trgovino.
* \_\_\_\_\_\_\_\_\_\_\_, moram domov, ker je že pozno, zjutraj imam službo.
* \_\_\_\_\_\_\_\_\_\_\_, jutri greva na obisk k teti Mojci?
* \_\_\_\_\_\_\_\_\_\_, ali še lahko kupim jabolka, čeprav je že pozno?

**3. naloga**

**Ali so zapisani pozdravi ustrezni ali ne?** Če niso pravilni, jih popravite.

* Živijo, ali imate knjigo Ana Karenina?
* Dobro jutro, tudi vi se že zgodaj sprehajate.
* Čao, gospod Kalan, pozno je že, jutri pa spet pridem na pogovor.
* Dober dan, a boš prinesel na Rokovo zabavo kakšen dober film?
* Ojla, gospod Pirc, ali vas te nizke večerne temperature nič ne motijo?
* Čao, Tina, kdaj moramo biti zjutraj na bazenu?
* Adijo, lepo sem se imel na tvojem rojstnem dnevu.
* Adijo, ko boste zopet potrebovali mojo pomoč, pa kar pokličite.

**REŠITVE**

**1. naloga**

* dobro jutro
* živjo/čao/ojla/haj
* lahko noč
* živjo/zdravo
* nasvidenje
* dober večer
* dober dan
* adijo

**2. naloga**

* dobro jutro
* živijo/ojla/čao …
* dober dan
* nasvidenje
* lahko noč
* živijo, zdravo, čao …
* dober večer

**3. naloga**

* **Nepravilen pozdrav**; dobro jutro/dober dan/dober večer
* **Pravilen pozdrav**
* **Nepravilen pozdrav;** lahko noč
* **Nepravilen pozdrav**; živijo/ojla/čao
* **Nepravilen pozdrav;** dober večer
* **Pravilen pozdrav**
* **Pravilen pozdrav**
* **Nepravilen pozdrav;** nasvidenje